《兵车行 其二》
清代·王汝骐

驱黄犊，驱黄犊，黄犊牵车汗流腹。车中列列森刀枪，健儿畏死腹怏怏。

乡村已虚耗，频年苦徵调。羽书忽到县令忙，官吏索车虎狼暴。

前驱出境后队迎，数十万钱送一程。大车折轮牸牛死，车长被挞空哀鸣。

里正敛钱到乡曲，乡民无钱卖其屋。租庸事重衣食轻，补疮剜却腹头肉。

作者简介：王汝骐，字菘畦，太仓人。道光丙午举人。有《藤华馆诗存》。